stanford-oval/wikipedia huggingface dataset:
טאמאש נאדאשדי
לקריאה נוספת

Horváth Mihály - Nádasdi Thamás élete, Buda 1838
Payr Sándor - Protestáns volt-e Gr. Nádasdy Tamás?, ProtSz 1914
Horváth István Károly: Sárvár szerepe a 16. századi magyar kultúrában = Tinódi Emlk 1956
Kultúrtörténeti szemelvények a Nádasdyak 1540-1550-ös számadásaiból, 1-2, sajtó alá rend. Belényesy Márta, 1959-1960
טורסטן הגרסטרנד

| --- | --- |

דיוקן של טורסטן הגרסטרנד, אבי התחום של גאוגרפיה של זמן
 לידה:  11 באוקטובר 1916 Alvesta Municipality, שוודיה 
 פטירה:  4 במאי 2004 (בגיל 87) לונד, שוודיה 
 ענף מדעי:  גאוגרפיה 
 מקום קבורה:  בית הקברות נורה 
 מקום לימודים:  אוניברסיטת לונד 
 מוסדות:  אוניברסיטת לונד 
 פרסים והוקרה:  פרס ווטרן לו (1992)  טבעת הכבוד של אוגוסט לוש (1986)  מדליית צ'ארלס דיילי (1966)  מדליית ויטוס ברינג (1 באוקטובר 1974)  מדליית ויקטוריה (1979)  מדליית אנדרס רציוס (1973)  אות מסדר כוכב הקוטב  עמית האקדמיה האמריקאית לאמנויות ולמדעים 
 
טורסטן הגרסטרנד (בשוודית: Torsten Hägerstrand;‏ 11 באוקטובר 1916, מוהדה (אנ') – 3 במאי 2004, לונד) היה גאוגרף שוודי. הוא ידוע בעבודתו על הגירה, דיפוזיה תרבותית וגאוגרפיה של זמן. היה פרופסור לגאוגרפיה באוניברסיטת לונד. מחקריו סייעו להפוך את שוודיה ובמיוחד את אוניברסיטת לונד, למרכז עולמי של גישה חדשנית בגאוגרפיה חברתית. הוא השפיע גם על התכנון המרחבי בשוודיה באמצעות תלמידיו. הוא היה מלומד בולט בגאוגרפיה ברחבי העולם שדגל בשיתוף פעולה בין המדעים.
חינוך יסודי

הוא נולד ב מחוז Kronoberg באזור Smaleland המיוער של דרום מזרח שוודיה בשנת 1916. אביו של הגרסטרנד היה מורה בבית ספר יסודי בפרפריה של שוודיה והמשפחה גרה בבית הספר. החינוך המוקדם שלו היה מבוסס על הרעיונות הפדגוגיים של המחנך השווייצרי יוהאן פסטאלוצ׳י. כמה מתלמידיו של הגרסטרנד העריכו כי החשיבה ההוליסטית והחזון שלו נטועים עמוק בחינוך המוקדם שלו בגישת פסטולאצ׳י:
הוא למד גאוגרפיה מקומית, היסטוריה ופולקלור במסורת פסטלוצ׳י שהונהגה באותה עת. קרטוגרפיה, גאולוגיה, בוטניקה ואגרונומיה היו קשורים בהבנה הוליסטית יותר של תהליכים בתוך הסביבה. ראשית, ילדים למדו על הסביבה המיידית שלהם (חדר בית הספר והחווה), ואז על הכפר, ובהדרגה על כל המחוז גישה שמכנים כיום "פרספקטיבה אינטגרטיבית".
קריירה אקדמית

הגרסטרנד נכנס לאוניברסיטת לונד בשנת 1937. תחת השפעתו של הגאוגרף הלגה נלסון הוא התחיל מחקר מפורט על הגירה מקהילת Asby באזור ביתו. מדובר במעקב אחר תנועה מרחבית שנתית מפורטת של כל אחד 10,000 אנשים של קהילה זו, במשך מאה שנים משנת 1840 ואילך. משימה ענקית זו הופרעה על ידי שנים נוספות של שירות צבאי ומלחמת העולם השנייה.
בשנת 1953 הגיש את עבודת הדוקטורט באוניברסיטת לונד. הנושא היה ״דיפוזיה מרחבית של חידושים״. מחקר על האופן שבו המידע עובר בין אוכלוסיות אנושיות. בעבודה זו ניכרת השפעה של עמיתים מהאוניברסיטה שקירבו אותו לנושא התנועות האנושיות במרחב הכפרי בשוודיה, ואל מודלים מתמטיים וסטטיסטיים כמו מודל מונטה קרלו, שיטה של חישובים עם מספרים אקראיים, שאיתו השתמש במחקר לדוקטורט.
התאוריה שלו היא תאוריה הסתברותית, שבדקה מהי ההסתברות של ״השכן״ הקרוב למוקד החידוש, יאמץ גם הוא את החידוש. הוא הראה כי ההסתברות לאימוץ החידוש יורדת עם המרחק ממוקד החידוש - ״עקומת פיחות המרחק״. עם זאת הוא הראה, כי יכולים להיות מצבים שדווקא במקומות רחוקים יאמצו את החידוש - עקב תקשורת טובה עם המוקד הראשוני. התהליך הזה הוא איטרטיבי וניתן לבצע בו סימולציה של חיזוי התפשטות החידוש במרחב.
הגרסטרנד הראה את הדרך שבה התרחש אימוץ החידושים על ידי חקלאים במרכז שוודיה. תהליך שנתפס כסדרה של גלי דיפוזיה אשר יכול להיות ממופה, ממוסגר, מדומה, ובעל יכולת ניבוי מותנה. הדוקטורט נכתב בשוודית, ונותר סמוי מהעולם המדעי הבינלאומי לעוד עשור שנים לפחות.
פריצת שמו לעולם המדעי התרחשה כאשר קיבל הזמנה לאוניברסיטת וושינגטון (שהייתה אז מרכז הגאוגרפיה הכמותית בארצות הברית) אפשרה להגרסטרנד לדבר על עבודתו. כמו כן, בשנת 1960 היה שוודיה אחת המדינות הנורדיות שאירחו את הקונגרס הגאוגרפי הבינלאומי IGU. הגרסטרנד ארגן סימפוזיון על מודלים עירוניים באוניברסיטת לונד והביא לשם חוקרים גאוגרפים מובילים, והראה להם - אלה הרעיונות השוודיים בנושא. התלהבות החוקרים הייתה עצומה והדבר הביא להפצת שמו ומחקריו בעולם.
בעקבות פגישת IGU, התחייבו משתתפיו לתרגם את התזה המקורית של הגרסטרנד לאנגלית - ״דיפוזיה של חדשנות כתהליך מרחבי״ (1967). קבוצות מחקר בארצות הברית ובבריטניה רצו לפתח יותר ויותר "מודלים של הגירה באמצעות המהפכה במחשוב הדיגיטלי, תוך שימוש בסימולציות מונטה קרלו של תנועות האוכלוסייה. הגרסטרנד הציג מאמר שכותרתו "מה עם האנשים במחקר במדעי האזור?" בקונגרס האירופי של איגוד המדע האזורי בקופנהגן, דנמרק.
מאמר זה, שפורסם בשנת 1970, פיתח שני מושגים:
הצורך ללמוד את התנהגות המרחבית של הפרט על מנת להבין פרקטיקות חברתיות וקבוצתיות. גאוגרפים חברתיים מודרניים נוהגים כעת ללמוד התנהגויות יומיומיות על בסיס אישי, על מנת להבין דפוסים גדולים יותר.
קשר בין מרחב וזמן. מבחינה היסטורית, מדעני החברה התייחסו לזמן כאל גורם רלוונטי אך חיצוני לתכונות מרחביות. עבודתו המוקדמת של הגרסטרנד על דיפוזיה של חדשנות (לימוד ההתפשטות הגאוגרפית של טכנולוגיות חדשות) גרמה לו להבין כי השניים, (המרחב והזמן) הם נפרדים, אבל לא עצמאיים זה מזה. באמצעות רשומות מפורטות של מפקד האוכלוסייה של שוודיה, הוא פיתח שיטות חדשות של קידוד גאוגרפי ומיפוי מחשבים - רתימת כוח מחשוב כדי לקלוט נתונים גאוגרפיים בדרכים חדשות וגמישות. הכוח הנוכחי של מערכות מידע גאוגרפי (GIS) שמתמודדות עם נתונים גאוגרפיים, שורשיה החלוציים ברעיונות של הגרסטרנד ותלמידיו.
מורשת המחקר

עבודתו הראשונית של הגרסטרנד הייתה בעיקר כמותית. בשנות החמישים הוא היה חלוץ של שימוש בנתונים גאוגרפיים סטטיסטיים ראשוניים. הוא פיתח מודלים וטכניקות סטטיסטיות, כגון הקובייה של מרחב הזמן ופריזמה בחלל-זמן, שהפכה מאוחר יותר לפיתוח מערכות מידע גאוגרפי המעובדות ומדמיינות את נתוני התנועה. עבודתו הובאה לידיעת העולם הדובר אנגלית על ידי את אלן פרד ונייג'ל טריפט.
הגרסטרנד ראה את הזמן והמרחב כמסגרת מבנית אחת, שבה האדם פועל ונע. הרעיון שלו היה למפות את התנועה הזאת ולבחון אילו אילוצים משפיעים על התנועה הן במרחב והן בזמן. תנועתו של האדם נקראת מסלול, וישנם שני מסלולים עיקריים: המסלול היומי ומסלול החיים. היינו מסלולים שהוגדרו על פי פרקי הזמן. מסלול החיים הוא סכום של המסלולים היומיים, שבדרך כלל הוא מסלול מחזורי: בית-עבודה-בית. במסלול היומי של האדם העירוני המודרני, הנחת היסוד היא שישנה הפרדה מרחבית בין מקום העבודה למקום המגורים. שיטת המיפוי הזאת של זמן-מרחב, מאפשרת לחוקרים השוואות אין סופיות בהתנהגות המרחבית של קבוצות אוכלוסייה שונות.
עבודתו של הגרסטרנד תרמה להכנסת המחשבה ההומניסטית לגאוגרפיה, שהובילה לפיתוח גאוגרפיה ביקורתית. בעוד עבודתו המוקדמת הייתה כמותית במידה רבה, עבודתו המאוחרת יותר של הגרסטרנד הקדישה תשומת לב רבה יותר לרעיונות של תחושות ורגשות.
אף על פי כן, שיטותיו בוקרו על ידי הגאוגרפית הפמיניסטי ג'יליאן רוז, שטענה כי המודלים שלו מראים השקפה גברית ונקודת מבט מזויפת על העולם. גאוגרפים מאוחרים יותר ניסו לשלב את הגאוגרפיה עם המחקר האיכותני והפנומנולוגיה של הגאוגרפיה הפמיניסטית.
בשנת 2005, Thrift סיכם את יתרונות של הגאוגרפיה של הזמן שפיתח הגרסטרנד עבור מדעי החברה העכשוויים:
ראשית, הגישה מספקת תחושה של מעשיות, ועושה זאת באופן חזותי - ייצוג כזה עדיין נדיר אצל תאורטיקנים חברתיים. כל הדיאגרמות המורכבות שיצר היו, בין השאר, ניסיון לתאר בדרך מעשית את האירועים, נושא שהפך לאופנתי במדעי החברה והרוח. אבל בזמן שבו הגרשטרנד פרסם את מחקריו השקפת העולם המדוברת, נטתה להיות מוגבלת לתחום הפילוסופיה שרק מעטים התעמקו בה.
שנית, עבודתו של הגרסטרנד הייתה התקפה על הרעיון כי מרחב וזמן הם קטגוריות חברתיות - ייצוגים קולקטיביים, אשר נגזרים שניהם מהחברה וגם מוכתבים לחברה. גאוגרפיה של זמן מאפשרת ללכת מעבר לקונסטרוקטיביזם החברתי על ידי הדגשת אילוצים פיזיים של הפעולה האנושית.
שלישית, כנקודת התייחסות ישירה, דיאגרמות שפיתח הגרסטרנד עשו משהו אחר: הם הפחיתו באופן קיצוני את ההבחנה בין בני אדם וחפצים אחרים. הם סיפקו סוג של נייטרליות של ייצוג, אפילו דמוקרטיה של תיאור העולם.
רביעית, עבודתו של הגרסטרנד אימצה אתיקה גאוגרפית, המתמקדת בשימוש חכם במרחב ובזמן. אף על פי שהגרסטרנד נהג להשתמש במטאפורות כלכליות כדי לתאר את החוכמה הזאת בשימוש במרחב ובזמן, נראה שהוא התכוון למשהו רחב יותר ומקיף יותר, שראוי לשמור עליו, מעין אתוס דמוקרטי של ממדים קרדינליים - שמחת השימוש במרחב ובזמן.
חמישית, הגרסטרנד יצר ״שפה חדשה״ ומושגים אשר יכולים לייצג את העולם בדרכים שונות. אולי אחת הדרכים להסתכל על עבודתו של הגרסטרנד היא יצירת שפה בינלאומית מובנת - סוג של ״אספרנטו חזותי״.
אותות כבוד

הגרסטרנד קיבל דוקטורט כבוד מאוניברסיטת ברגן, בית הספר הנורווגי לכלכלה ומנהל עסקים, האוניברסיטה הנורווגית למדע וטכנולוגיה, אוניברסיטת בריסטול, אוניברסיטת אדינבורו, אוניברסיטת גלאזגו ואוניברסיטת אוהיו.
בשנת 1968 זכה פרופסור הגרסטרנד במדליית צ 'ארלס P. Daly של האגודה הגאוגרפית האמריקנית AGS
בשנת 1968 קיבל פרס המצוינות של ״איגוד הגאוגרפים האמריקאים״ AAG.
בשנת 1979 הוא קיבל את מדליית ויקטוריה מן החברה הגאוגרפית המלכותית הבריטית.
בשנת 1992 זכה בפרס הגבוה ביותר בתחום המחקר גאוגרפיה באוניברסיטת לונד.
הערות שוליים

↑  Buttimer, Anne; Mels, Tom (2006). By northern lights: on the making of geography in Sweden. Foreword by Torsten Hägerstrand. Aldershot, England; Burlington, VT: Ashgate.
↑  Öberg, Sture (June 2005). "Hägerstrand and the remaking of Sweden". Progress in Human Geography. 29 (3): 340–349..
↑  Pred, Allan (1977). "The choreography of existence: comments on Hägerstrand's time-geography and its usefulness". Economic Geography. 53 (2): 207–221.
↑  Öberg 2005, p. 341
1 2  Hägerstrand, Torsten (1967) [1953]. Innovation diffusion as a spatial process [Innovationsförloppet ur korologisk synpunkt]. Postscript and translation by Allan Pred; Translated with the assistance of Greta Haag. Chicago: University of Chicago Press.
↑  Haggaet, P., Professor Torsten Hagerstrand Geographer who revolutionised the study of population movements Independent, Obituary, Wednesday 26 May 2004
↑  Hägerstrand, Torsten (1970). "What about people in regional science?". Papers of the Regional Science Association. 24 (1): 6–21
↑  Kenett, Dror Y; Portugali, Juval (July 2012). "Population movement under extreme events". Proceedings of the National Academy of Sciences. 102 (29): 11472–11473.
1 2  Thrift, Nigel J (June 2005). "Torsten Hägerstrand and social theory". Progress in Human Geography. 29 (3): 337–340
↑  פורטוגלי, י. 1999, מרחב-זמן וחברה בא״י הקדומה, האוניברסיטה הפתוחה, כרך 1, עמ 109
↑  Thrift, Nigel J (1977). An introduction to time-geography(PDF). Concepts and techniques in modern geography, 13. Norwich: Geo Abstracts, University of East Anglia.
↑  Rose, Gillian (1993). Feminism and geography: the limits of geographical knowledge. Minneapolis: University of Minnesota Press
| --- | --- |
בקרת זהויות :  NLI: 987007427054005171  PLWABN: 9810686479005606  BIBSYS: 90189584  BNE: XX1721367  BnF: cb129394497 (data)  GND: 104382863X  ISNI: 0000 0001 1735 7020  LCCN: n83182190  NTA: 068776098  SELIBR: 212276  SUDOC: 052470393  VIAF: 141662   WorldCat (עם VIAF): 141662 
ספרו של הגרסטרנד
איור טיפוסי לניתוח הגאוגרפיה של זמן מרחב, ומושגיה השונים, כמו מסלול-תוואי, פריזמה ועוד.
טרבור לייסי

| --- | --- |

 לידה:  13 באוקטובר 1991 (בן 32) האנטסוויל, אלבמה, ארצות הברית 
 עמדה:  קלע 
 גובה:  1.9 מטרים
 מכללה:  אוניברסיטת אלבמה (2011–2013) אוניברסיטת המדינה של קרוליינה הצפונית (2014–2015)
 דראפט:  לא נבחר, 2015
 קבוצות כשחקן
 2015–2016 2016–2017 2017–2019 2019–2020 2021 2021–2022 2022–2024 2024 2024–:  סקאבוליני פזארו דינמו סאסארי לוקומוטיב קובאן ויסקונסין הרד רוסטוק סיוולבס אודינה ונולי קרמונה הפועל ירושלים ונולי קרמונה
 הישגים כשחקן
 אליפות הליגה האיטלקית השנייה בכדורסל (2023)  הגביע הרוסי בכדורסל (2018)  גביע המדינה בכדורסל (2024)
 
טרבור מרקיז לייסי (באנגלית: Trevor Marquese Lacey; נולד ב-13 באוקטובר 1991) הוא כדורסלן אמריקאי המשחק בעמדת הרכז בונולי קרמונה.
קריירת תיכון ומכללות

לייסי שיחק בבית הספר התיכון באטלר בהאנטסוויל, אלבמה, עזר לקבוצתו לזכות באליפות המדינה בדרג 5A ב-2008 ו-2009 ונבחר שלוש פעמים ברציפות לחמישיית העונה, כולל בחירה לשחקן השנה ב-2010. ב-2011 זכה עם באטלר באליפות דרג 4A, ונבחר שוב לחמישיית העונה ולשחקן המצטיין לאחר שהעמיד ממוצעים של 31.4 נקודות, 8.0 ריבאונדים, 3.1 חטיפות ו-2.6 אסיסטים למשחק. כמו כן, ב-2010 ו-2011 נבחר למר כדורסל של אלבמה, פרס המוענק לשחקן התיכונים המצטיין במדינה, והפך לשחקן השני בלבד שזוכה בו פעמיים.
לייסי דורג כרכז ה-13 בטיבו והשחקן ה-40 במחזור 2011 על ידי ESPN, והתחייב לשחק כדורסל מכללות באוניברסיטת אלבמה. הוא שיחק במדי הקבוצה במשך שנתיים, כשבעונתו הראשונה העמיד ממוצעים של 7.3 נקודות, 3 ריבאונדים, 1.8 אסיסטים ו-0.8 חטיפות, ובעונתו השנייה העלה אותם ל-11.3 נקודות, 3.8 ריבאונדים, 3.2 אסיסטים ו-1.4 חטיפות.
ב-2013 עבר לייסי לאוניברסיטת המדינה של קרוליינה הצפונית, ולא שיחק בעונה זו בשל חוקי ההעברות של ה-NCAA. בעונתו השלישית במכללות, עונת 2014/15, הוא הוביל את הקבוצה לשמינית גמר טורניר אליפות המכללות בכדורסל ונבחר לחמישיית העונה השנייה באזור ה-ACC לאחר שהעמיד ממוצעים של 15.7 נקודות, 4.6 ריבאונדים ו-3.5 אסיסטים למשחק.
קריירה מקצועית

לייסי הכריז על מועמדותו לדראפט ה-NBA ‏2015 וויתר על שנתו האחרונה במכללות. הוא לא נבחר בדראפט וביולי 2015 שיחק במדי קליבלנד קאבלירס בליגת הקיץ של ה-NBA.
ב-22 ביולי חתם לייסי בסקאבוליני פזארו מליגת העל האיטלקית בכדורסל, במדיה העמיד ממוצעים של 14.5 נקודות, 4.8 ריבאונדים ו-2.6 אסיסטים למשחק.
ב-24 ביוני 2016 חתם בדינמו סאסארי מהסרייה א', במדיה העמיד ממוצעים של 10.8 נקודות, 3.3 ריבאונדים ו-2.9 אסיסטים למשחק.
ב-10 ביולי 2017 חתם לייסי לשנתיים בלוקומוטיב קובאן מהליגה המאוחדת של VTB והיורוקאפ, וב-2018 זכה במדיה בגביע הרוסי בכדורסל.
ב-2019 חתם בוויסקונסין הרד מליגת הפיתוח של ה-NBA, במדיה רשם ממוצעים של 4.7 נקודות, 2.1 ריבאונדים ו-1.4 אסיסטים למשחק.
בפברואר 2021 חתם לייסי ברוסטוק סיוולבס מהליגה הגרמנית השנייה בכדורסל. ב-16 משחקים המדי הקבוצה הוא העמיד ממוצעים של 14.8 נקודות, 4.7 אסיסטים ו-4.4 ריבאונדים למשחק.
ב-6 יולי 2021 חתם באודינה מהסרייה א'2.
ב-21 ביולי 2022 חתם בוונולי קרמונה מליגת המשנה האיטלקית, זכה עימה באליפות והעלה אותה לסרייה א'. בקיץ 2023 האריך את חוזהו בקבוצה.
ב-6 במאי 2024 חתם עד סיום עונת 2023/2024 בהפועל ירושלים מליגת העל בכדורסל, לאחר קדנציה לא מוצלחת, הוא חזר בקיץ 2024 לקרמונה.
הערות שוליים

↑  פרופיל, באתר אוניברסיטת אלבמה
↑  Butler senior Trevor Lacey named Alabama's Mr. Basketball for second straight season, al.com, ‏6 באפריל 2011
↑  פרופיל גיוס למכללוות, באתר ESPN
1 2  סטטיסטיקות מכללות, באתר Sports-Reference.com
↑  פרופיל, באתר אוניברסיטת המדינה של קרוליינה הצפונית
↑  North Carolina State's Trevor Lacey declares for NBA draft, Sports Illustrated, ‏15 באפריל 2015
↑  Cavs Announce 2015 Samsung NBA Summer League Roster, קליבלנד קאבלירס, ‏7 ביולי 2015
↑  Consultinvest Pesaro, accordo con la guardia Trevor Lacey, ליגת העל האיטלקית בכדורסל, [קונסולטינבסט פזארו, חוזה עם הגארד טרבור לייסי], ‏22 ביולי 2015 (באיטלקית)
1 2  סטטיסטיקות, באתר Basketball-Reference.com
↑  Sassari signs Trevor Lacey, Eurohoops, ‏24 ביוני 2016
↑  Lokomotiv signs Trevor Lacey, Eurohoops, ‏10 ביולי 2017
↑  Trevor Lacey signs with Rostock Seawolves, ספורטנדו, ‏24 בפברואר 2021
↑  פרופיל, באתר הליגה הגרמנית השנייה בכדורסל (בגרמנית)
↑  Trevor Lacey (ex Rostock) signs at Udine, eurobasket.com, ‏6 ביולי 2021
↑  La Vanoli Cremona annuncia il supercolpo Trevor Lacey, ספורטנדו, ‏21 ביולי 2022 (באיטלקית)
↑  Trevor Lacey rinnova con la Vanoli Cremona, ונולי קרמונה, [טרבור לייסי מחדש חוזה עם ונולי קרמונה], ‏13 ביולי 2023 (באיטלקית)
↑  עמרי מנהיים, ‏רשמי: טרבור לייסי חתם בהפועל ירושלים, באתר ערוץ הספורט, 6 במאי 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טרבור לייסי".
חיים דב הורביץ

| --- | --- |
תצלום של חיים דב הורביץ, כפי שנשלח על ידו לגיליון היובל של השילוח, 1912
תצלום של חיים דב הורביץ, כפי שנשלח על ידו לגיליון היובל של השילוח, 1912
 לידה:  1865 ה'תרכ"ה הורי (הורקי) (בלא') האימפריה הרוסית האימפריה הרוסית
 פטירה:  1933 (בגיל 68 בערך) ה'תרצ"ג מוסקבה מוסקבה ברית המועצות ברית המועצות
 לאום:  יהודי
 עיסוק:  ספרות, ציונות
 שפות היצירה:  יידיש, עברית
 סוגה:  סיפורת, פרוזה
 נושאי כתיבה:  כלכלה, ציונות
 יצירות בולטות:  "הממון"
 תקופת הפעילות:  1882–1933 (כ־51 שנים)
חיים דב הורביץ (נכתב גם: חיים דוב הורוויץ, ומוכר בראשי התיבות חיד"ה; ה'תרכ"ה, 1865 – ה'תרצ"ג, 1933) היה סופר, עיתונאי ועורך, ביידיש ובעברית, כלכלן ופעיל ציוני. נמנה עם חלוצי ספרות הכלכלה העברית.
ביוגרפיה

נולד בשנת ה'תרכ"ה (1865) בהורי (בלא') שבמחוז משנה הורקי שבפלך מוהילב, האימפריה הרוסית (כיום בבלארוס). בילדותו למד בחיידר המקומי, ובהמשך אצל רב העיר. בהמשך החל בלימודים בבית ספר חקלאי שבעירו, ומשם המשיך בלימודים בבית המדרש לרבנים בווינה ובאוניברסיטת וינה. בשנת 1900 עבר ללמוד באוניברסיטת ברלין, שם כעבור שנה (1901) קיבל תואר דוקטור בכלכלה מדינית. בשהותו בברלין הוא החל בפעילות תרבות יהודית חילונית וציונית, בפעילות ספרותית ועיתונאית. במסגרת כך השתתפות וערך במספר עיתונים וכתבי עת - בעברית, ביידיש, בגרמנית ועוד. התכתב עם סופרים עבריים בולטים, כמו מיכה יוסף ברדיצ'בסקי.
השתתף בוועידת מינסק של ציוני רוסיה (1902), ובה נשא הרצאה על הכנסת הגורם הכלכלי בתוכנית הציונית. הרצאתו זו הייתה מכוננת ובת-השפעה במחשבה הציונית, כפי שהעיד על כך ברל כצנלסון שנכח באותה ועידה, אך הפרוטוקול שלה לא השתמר. בשנים שאחר המהפכה החל בהשתדלויות לעלות לארץ ישראל, אך למעשה נשאר ברוסיה.
דגל בקואופרציה, והטיף על כך במאמרים ספרותיים שונים.
פרסם מזיכרונותיו בעיתון הסובייטי דער עמעס.
נפטר במוסקבה שברפובליקה הסובייטית הפדרטיבית הסוציאליסטית הרוסית (ברית המועצות) בשנת ה'תרצ"ג (1933).
פעילות ספרותית

פעילותו הספרותית החלה בשליחת מאמרים להמליץ, בשנת 1882. את כתבותיו היה חותם ב"תלמיד הלשכה השנייה לבית-הספר לתורת עבודת האדמה בהארקי". בשנים הבאות החל לכתוב קבוע בעיתונות ובכתבי העת העבריים ועוד.
היה בין הראשונים שפרסמו מאמרים ומחקרים מקוריים בענייני כלכלה בשפה העברית. הוא אף פעל להכניס את ענף הכלכלה העברי לספרות העברית. בירחון הציוני Ost und West הוא כתב על כך מאמר: "הגורם הכלכלי והשפעתו בתולדות עמנו", וכן פרסם סדרות דומות בהמשך בבמות ספרות אחרות ובעיקר ב"השילוח", שם פרסת את סדרת המאמרים "שאלת הכלכלה ומקומה בתנועתנו הלאומית". שימש ככתב למדור הכלכלי בעיתונות היידית במוסקבה, ורשה, וילנה ועוד. כתב גם סיפורים שהתפרסמו ב"השילוח", לוח אחיאסף, ספר השנה של נחום סוקולוב (שהיה המשכו של האלמנך הספרותי "האסיף"), אנציקלופדיית האשכול ועוד, וכן בעיתונות היידית בקרקוב, לונדון, ורשה וסנט פטרבורג. נמנה עם עורכי העיתון היומי היידי דער פריינד (כתב גם תחת הפסבדונים "סוחר"), כתב בשבועון הציוני דער יוד (גם שם תחת הפסבדונים "סוחר"), וכן השתתף בעריכת עיתונים וכתבי-עת נוספים שיצאו לאור בשנים שלפני המהפכה הרוסית. מלבד כל מאמריו, כתב מספר ספרים. ספרו "הממון" הוא הספר העברי הראשון שנכתב על כלכלה מודרנית.
פעילות ספרותית > ספרים

כתב מספר ספרים, שעסקו לרוב בתחום הכלכלה:
הממון : פרק בכלכלה הציבורית, שלושה כרכים, הוצאת תושיה, ורשה תר"ס (1900). יצא לאור מחדש על ידי אפרים קליימן, בשם "ספר עברי על תאוריה כלכלית משנת 1900", האקדמיה הלאומית הישראלית למדעים, ירושלים תשל"ז.
די יודישע קאלאניאל באנק ("הבנק היהודי הקולוניאלי"), הוצאת פאלקס בילדונג, קרקוב תרס"ג (1903).
ווי פארט מען קיין ארץ ישראל : איבערזידלונגס קאָאָפערטיוון פאר פאלעסטינא ("איך נוסעים לארץ ישראל: התיישבויות קואופרטיביות לפלסטינה"), וילנה 1917.
יודישע קלאסען און פארטייען : א סאָציאָלאָגישער עטיוד ("כיתות ומסיבות יהודיות : אטיודה סוציולוגית"), הוצאת גאולה, סנקט פטרבורג (פטרוגרד) 1918.
מלבד אלו, אף ערך בכמה עיתונים והוצאות, בהם:
יודישע פאָלקס צייטונג : א וואָכען בלאט פיר אלע יודישע אינטערעסען, הוצאת פאלקס בילדונג, קרקוב 1902–1903.
יודישע פרויענוועלט : א ציייטונג פיר פרוייען אונ ייודישע פאמיליע ("עולם הנשים היהודי" : עיתון לנשים ולמשפחה היהודית"), קרקוב 1902 (תרס"ב–תרס"ג).
זעלבסט-הילף פאר האנדווערקער ("סיוע עצמי לאומנים"), הוצאת החברה למלאכה וקרקע בקרב יהודי רוסיה ("די געזעלשאפט פאר האנדווערק און ערד ארבייט צוויישען אידען אין רוסלאנד), פטרבורג 1912.
הערות שוליים

↑  זלמן שזר, "אור על שבילי הכלכלה היהודית", בתוך: שלמה אבן-שושן (עורך), מינסק - מינסק עיר ואם, חלק א', ישראל תשל"ה, עמ' 383, באתר אוצר החכמה (צפייה מוגבלת למנויים).
↑  אמנם לפי מקור אחד נפטר בשנת 1927.
| --- | --- |
בקרת זהויות :  NLI: 987007309575505171  PLWABN: 9810618399905606  VIAF: 97401326   WorldCat (עם VIAF): 97401326
יוטה קליינשמידט

יוטה קליינשמידט (בגרמנית: Jutta Kleinschmidt‏ נולדה ב-29 באוגוסט 1962) היא נהגת מרוצי ראלי גרמנייה. התחרתה 16 פעמים במרוצי ראלי דקר והייתה לאישה היחידה שמנצחת את המרוץ בדירוג הכולל.
קריירת מרוצים

קליינשמידט היא נולדה בקלן, גרמניה, וגדלה בברכטסגאדן, בוואריה. היא למדה פיזיקה ולאחר סיום הלימודים החלה לעבוד בחברת ב.מ.וו. בשנת 1988 התחרתה לראשונה בראלי דקר בקטגוריית האופנועים. היא התחרתה בקטגוריה גם בשנים 1992 ו-1994, לפני שעברה להתחרות בקטגוריית המכוניות בשנת 1995. בשנת 2001 ניצחה את המרוץ והייתה לאישה הראשונה שמנצחת בדירוג הכולל. שנה לאחר מכן סיימה את המרוץ במקום השני.
בשנת 2021 התחרתה באליפות אקסטרים אי לצידו של מטיאס איקסטרם בקבוצת קופרה. שנה לאחר מכן התחרתה לצידו של נאסר אל-עטיה.
תוצאות > ראלי דקאר

| שנה | קטגוריה | יצרן | מיקום | ניצחונות בסטייג'ים |
| --- | --- | --- | --- | --- |
| 1988 | אופנועים | ב.מ.וו | פרשה. |  |
| 1992 | אופנועים | ב.מ.וו | 23 |  |
| 1994 | אופנועים | KTM | 22 |  |
| 1995 | מכוניות | מיצובישי פאג'רו אבולושן | 12 |  |
| 1996 | מכוניות | באגי שלסר | פרשה |  |
| 1997 | מכוניות | באגי שלסר | 5 | 2 |
| 1998 | מכוניות | באגי שלסר | 24 | 1 |
| 1999 | מכוניות | מיצובישי פאג'רו אבולושן | 3 | 2 |
| 2000 | מכוניות | מיצובישי פאג'רו אבולושן | 5 | 1 |
| 2001 | מכוניות | מיצובישי פאג'רו אבולושן | 1 |  |
| 2002 | מכוניות | מיצובישי פאג'רו אבולושן | 2 | 2 |
| 2003 | מכוניות | מיצובישי פאג'רו אבולושן | 8 |  |
| 2004 | מכוניות | פולקסווגן טוארג 2 | 17 | 1 |
| 2005 | מכוניות | פולקסווגן טוארג 2 | 3 | 1 |
| 2006 | מכוניות | פולקסווגן טוארג 2 | פרשה |  |
| 2007 | מכוניות | ב.מ.וו X3 CC | 15 |  |
הערות שוליים

↑  Our Top 10 Female Racing Car Drivers we love, My Car Heaven, 17 August 2020
↑  עמית לאוזון, מלכת המדבר, באתר ynet, 22 בינואר 2001
↑  שובה של המלכה, באתר "שטח כל מילה בסלע"
↑  Dakar legends team up for ABT CUPRA XE’s Season 2 title challenge, Extreme-e.com, 3 February 2022
| --- | --- |
בקרת זהויות :  GND: 142371823  VIAF: 311097890   WorldCat (עם VIAF): 311097890
יוטה סטארס

יוטה סטארס (באנגלית: Utah Stars) הייתה קבוצת כדורסל מהעיר סולט לייק סיטי, יוטה, אשר שיחקה בליגת ה-ABA בין השנים 1967–1976. נקראה בעבר "אנהיים אמיגוס" (1967–1968) ו"לוס אנג'לס סטארס" (1968–1979), בטרם עברה ליוטה. בעונת 1970/1971 זכתה באליפות ליגת ה-ABA.
היסטוריה

הקבוצה הוקמה בשנת 1967 בעיר אנהיים שבקליפורניה, בשם "אנהיים אמיגוס", לקראת עונת הבכורה של ליגת ה-ABA. ב-13 באוקטובר 1967 השתתפו האמיגוס במשחק הראשון בתולדות הליגה, בו הפסידו מול אוקלנד אוקס בתוצאה 129–134. לאורך אותה עונה הפסיד המועדון כחצי מיליון דולר, בגין תפוסת קהל נמוכה, ובסיומה עברה הקבוצה ללוס אנג'לס ושינתה את שמה ל"לוס אנג'לס סטארס". בעונת 1969/1970 העפילו הסטארס לראשונה לפלייאוף ה-ABA, ואף גברו על דאלאס צ'אפרלס ועל דנוור רוקטס בדרך לסדרת גמר הליגה. בסדרת הגמר עצמה הפסידה לוס אנג'לס בתוצאה 2–4 מול אינדיאנה פייסרס, בה בלטו חברי היכל התהילה של הכדורסל לעתיד מל דניאלס ורוג'ר בראון.
במרץ 1970 נמכר המועדון לאיש עסקים מקולורדו, אשר העביר את הקבוצה לעיר סולט לייק סיטי שביוטה, בתור "יוטה סטארס". בעונתם הראשונה ביוטה השיגו הסטארס את מאזן הניצחונות השני בטיבו בליגה (57–27), והעפילו לגמר ה-ABA בפעם השנייה ברציפות; בסדרת הגמר גברה יוטה על קנטקי קולונס בתוצאה 4–3, ובכך זכתה באליפות היחידה בתולדותיה. לאורך הפלייאוף בלטו בקבוצה השחקנים זלמו בייטי, וילי וייז, גלן קומבס ורון בון, תחת המאמן הראשי ביל שרמן.
בעונות 1971/1972 ו-1972/1973 הודחה הקבוצה מהפלייאוף על ידי הפייסרס בסדרת גמר המערב, ובעונת 1973/1974 השתתפה בפעם השלישית בתולדותיה בסדרת גמר הליגה. על אף יכולת טובה של כוכבי הקבוצה ג'ימי ג'ונס, בייטי, וייז ובון, הפסידו הסטארס בגמר מול ניו יורק נטס, אותה הוביל ג'וליוס ארווינג. לקראת עונת 1974/1975 צירפה יוטה באופן תקדימי את הסנטר מוזס מלון בן ה-19 היישר מליגת התיכונים. חרף הצטיינותם של מלון (18.8 נקודות ו-14.6 ריבאונדים למשחק) ושל בון (25.2 נקודות למשחק), סיימו הטארס את עונתם המלאה האחרונה עם מאזן שלילי 38–46.
בדצמבר 1975, לאחר 16 משחקים בעונת 1975/1976, התפרקה הקבוצה בשל קשיים כלכליים של הבעלים, אשר החסיר תשלומים לשחקניו ולליגת ה-ABA. שישה משחקני יוטה פרשו ממשחק, בעוד ארבעה אחרים (בהם מלון ובון) נמכרו לקבוצת ספיריטס אוף סנט לואיס.
מאזנים לפני עונה

| עונה | שם | מאמן | ניצחונות | הפסדים |  % ניצחונות | פלייאוף |
| --- | --- | --- | --- | --- | --- | --- |
| 1967/1968 | אנהיים אמיגוס | אל ברייטמן, הארי דינל | 25 | 53 | 32.1% | — |
| 1968/1969 | לוס אנג'לס סטארס | ביל שרמן | 33 | 45 | 42.3% | — |
| 1969/1970 | לוס אנג'לס סטארס | ביל שרמן | 43 | 41 | 51.2% | הפסד בגמר הליגה |
| 1970/1971 | יוטה סטארס | ביל שרמן | 57 | 27 | 67.9% | זכייה באליפות הליגה |
| 1971/1972 | יוטה סטארס | לאדל אנדרסון | 60 | 24 | 71.4% | הפסד בגמר המערב |
| 1972/1973 | יוטה סטארס | לאדל אנדרסון | 55 | 29 | 65.5% | הפסד בגמר המערב |
| 1973/1974 | יוטה סטארס | ג'ו מולאני | 51 | 33 | 60.7% | הפסד בגמר הליגה |
| 1974/1975 | יוטה סטארס | באקי באקוולטר, טום ניסאלקי | 38 | 46 | 45.2% | הפסד בחצי גמר המערב |
| 1975/1976 | יוטה סטארס | טום ניסאלקי | 4 | 12 | 25.0% | — |